న్యూఢిల్లీ, ఏప్రిల్ 25 (ఆంధ్రజ్యోతి): నక్సలైట్లు 25 మంది సీఆర్పీఎఫ్ జవాన్లను పొట్టనబెట్టుకుంటే మానవహక్కుల సంఘాల నేతలు, మద్దతుదారులు నోరు విప్పకపోవడం దారుణమని కేంద్ర మంత్రి వెంకయ్యనాయుడు అన్నారు. మంగళవారం ఆయన విలేకరులతో మాట్లాడుతూ మావోయిస్టుల క్రూరమైన దాడిని దేశమంతా ఖండించాలన్నారు. విశ్వవిద్యాలయాల్లో కూర్చొని మావోయిస్టులను అణిచేందుకు ప్రభుత్వం తీసుకుంటున్న చర్యలను ఖండించే మానవ హక్కుల నేతలు.. జవాన్లపై జరిగిన దాడిని ఖండించకపోవడం దారుణమన్నారు.పోలీసుల ఎన్కౌంటర్లో మావోయిస్టులు చనిపోతే మాత్రం ప్రభుత్వంపైనా, పోలీసు వ్యవస్థలపైనా దుమ్మెత్తిపోసేవారు ఈ ఘటనను ఖండించకపోవడం వారి ద్వంద్వ ప్రమాణాలకు నిదర్శనమన్నారు. నక్సలైట్లకు, జవాన్లకు అందరకీ ఒకే రకమైన హక్కులుంటాయని, మావోయిస్టులకు మాత్రమే ప్రత్యేక హక్కులుంటాయని మానవహక్కుల సంఘాల నేతల భ్రమపడకూడదని హితవు పలికారు. మానవహక్కుల రక్షణ ముసుగులో కొంతమంది నక్సలైట్ల మద్దతుదారులు అభివృద్ధి నిరోధకులుగా మారారని, కుహనా హక్కుల సంఘాల నేతల నిజ స్వరూపాలను బయటపెట్టాల్సిన అవసరం ఎంతైనా ఉందని అభిప్రాయపడ్డారు. నక్సలైట్ల అనాగరిక చర్యలకు ముగింపు పలికేందుకు కేంద్ర, రాష్ట్ర ప్రభుత్వాలు కఠినమైన చర్యలు తీసుకోనున్నాయని తెలిపారు.
newdhilly, epril 25 (aandhrajyoti): naksalaitlu 25 mandi crpf javaanlanu pottanabettukunte maanavahakkula sanghaala nethalu, maddatudaarulu noru vippakapovadam daarunamani kendra mantri venkayyanaayudu annaru. mangalavaaram aayana vilekarulatho maatlaadutuu mavoistula krooramaina daadini deshamanta khandinchaalannaaru. vishwavidyaalayaallo kuurchoni mavoistulanu anichenduku prabhutvam teesukuntunna charyalanu khandinche manava hakkula nethalu.. javaanlapai jarigina daadini khandinchakapovadam daarunamannaaru.polisula encounterlo mavoistulu chanipothe maatram prabhutvampainaa, polisu vyavasthalapainaa dummettiposevaru ee ghatananu khandinchakapovadam vaari dwandva pramaanaalaku nidarsanamannaru. naksalaitlaku, javaanlaku andaraki oke rakamaina hakkuluntaayani, mavoistulaku matrame pratyeka hakkuluntaayani maanavahakkula sanghaala nethala bhramapadakudadani hitavu palikaaru. maanavahakkula rakshana musugulo kontamandi naksalaitla maddatudaarulu abhivruddhi nirodhakulugaa mararani, kuhana hakkula sanghaala nethala nija swaroopaalanu bayatapettaalsina avasaram entainaa undani abhipraayapaddaaru. naksalaitla anagarika charyalaku mugimpu palikenduku kendra, rashtra prabhutvaalu kathinamaina charyalu teesukonunnayani telipaaru.